17.3.2023
SL
Uradni list Evropske unije
C 101 A/11
Življenjepis ne šteje kot dokazilo za delovne izkušnje, izobrazbo ali po potrebi znanje jezikov.
Pri pripravi dokumentacije se ne morete sklicevati na dokumente, prijave ali druge dokumente, ki ste jih naložili pri predhodnih prijavah.
3.3.2 Dokazila za splošne pogoje V tej fazi se ne zahtevajo dokazila, da: — imate državljanstvo ene od držav članic Evropske unije, — uživate državljanske pravice, — ste izpolnili vse zakonske obveznosti glede služenja vojaškega roka, — izpolnjujete etična merila za opravljanje predvidenega dela, — znate jezike, ki ste jih navedli v prijavi, razen v posebnih primerih, ki so izrecno navedeni v razpisu.
Obkljukati morate kvadratek ob častni izjavi.
S tem častno izjavljate, da izpolnjujete pogoje in da so navedene informacije resnične in popolne.
Boste pa morali dokazila o izpolnjevanju splošnih pogojev predložiti ob morebitni zaposlitvi.
3.3.3 Dokazila za posebne pogoje Natečajni komisiji morate posredovati vse informacije in dokumente, da bo lahko preverila točnost navedb v prijavi.
Diplome in/ali potrdila o opravljenem študiju Spletni prijavi morate kot dokumente, po možnosti v formatu PDF, priložiti kopije srednješolskih spričeval, univerzitetnih diplom ali drugih potrdil, ki dokazujejo doseženo raven izobrazbe, zahtevano v razpisu.
Dokumente morate predložiti v berljivi obliki.
Natečajna komisija bo upoštevala različne izobraževalne sisteme držav članic Evropske unije (prilogi I in II k temu vodniku).
Če imate diplomo, ki jo je izdala tretja država, ji je treba priložiti izjavo o enakovrednosti, ki jo je izdal pristojni organ države članice Evropske unije.
Za diplome po srednji šoli je treba navesti čim bolj natančne podatke, zlasti o trajanju študija in predmetniku, da lahko natečajna komisija oceni ustreznost diplom glede na potrebe razpisanega delovnega mesta.
V primeru tehnične ali poklicne izobrazbe ter izpopolnjevalnih ali specialističnih tečajev morate navesti, ali gre za redni ali izredni tečaj ali za večerni tečaj, ter predmetnik in uradno trajanje tečajev.
Te informacije naložite kot en sam dokument, ki naj bo po možnosti v formatu PDF.
Delovne izkušnje Če se v razpisu zahtevajo delovne izkušnje, se upoštevajo samo tiste, ki jih je kandidat pridobil po pridobljeni diplomi ali pridobljenem zahtevanem nazivu.
Dokazila morajo potrjevati trajanje in stopnjo delovnih izkušenj, čim bolj natančno je treba opisati vrsto opravljanih nalog, da lahko natečajna komisija oceni ustreznost izkušenj glede na potrebe razpisanega delovnega mesta.
Če iste delovne izkušnje izkazujete z več dokumenti, jih morate naložiti kot en sam dokument.
Prek platforme Apply4EP je mogoče naložiti dokumente, velike največ 5 MB na dokument.
Za vse delovne izkušnje je treba priložiti dokazila, zlasti: — potrdilo nekdanjih delodajalcev in sedanjega delodajalca o delovnih izkušnjah, potrebnih za sodelovanje v natečaju/izbirnem postopku, — če kandidat zaradi zaupnosti potrebnih potrdil o delovnih izkušnjah ne more priložiti, mora namesto tega nujno priložiti fotokopijo pogodbe o zaposlitvi ali pisma o zaposlitvi ter prve in zadnje plačilne liste, — za delovne izkušnje, ki niso pridobljene v odvisnem delovnem razmerju (samozaposlitve, svobodni poklici itd.) se lahko kot dokazilo priložijo računi, na katerih je natančno navedena vrsta opravljanih storitev, ali druga ustrezna uradna dokazila.